**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 558**

от заседание на Общинския съвет,

проведено на 26.08.2021 г., Прот. № 34

**ОТНОСНО:** Промени в разчета за финансиране на капиталовите разходи на Община Свищов през 2021 година – създаване на нов обект

На основание чл. 21, ал. 1, т. 6 и ал. 2 от Закона за местното самоуправление и местната администрация (ЗМСМА), чл. 124, ал. 3 от Закона за публичните финанси (ЗПФ) и във връзка с предложение с Вх. № 1034/13.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

Считано от датата на приемане на настоящото Решение:

1.Да се увеличи планът по разходната част по дейност, параграф и подпараграф по тримесечиe на 2021 година с източник на финансиране – собствени бюджетни средства по бюджета на второстепенен разпоредител с бюджет ОбС „Социални дейности“ – град Свищов, както следва:

**- Държавна дейност 551 „Дневни центрове за деца/лица с увреждания”**

|  |  |  |  |  |  |  |
| --- | --- | --- | --- | --- | --- | --- |
| **Обект** | **§§** | **Всичко** | ***1*** | ***2*** | ***3*** | ***4*** |
| **„Закупуване на професионална бягаща пътека за нуждите на Дневен център за деца с увреждания**  **в т. ч.:**  „Закупуване на професионална бягаща пътека за нуждите на Дневен център за деца с увреждания | **52-00**  52-03 | **12 329**  12 329 | **-**  - | **-**  - | **12 329**  12 329 | **-**  **-** |
| **Общо** |  | **12 329** | **-** | **-** | **12 329** | **-** |

2.Да се намали планът по разходната част по дейност и параграф по тримесечие на 2021 година с източник на финансиране – бюджетни средства по бюджета на второстепенен разпоредител с бюджет –ОбС „Социални дейности“, както следва:

**- Държавна дейност 551 „Дневни центрове за деца/лица с увреждания”**

|  |  |  |  |  |  |
| --- | --- | --- | --- | --- | --- |
| **§§** | **Всичко** | ***1*** | ***2*** | ***3*** | ***4*** |
| **10-16** | 12 329 | - | - | 12 329 | - |
| **Общо** | **12 329** | **-** | **-** | **12 329** | **-** |

**МОТИВИ:** Към момента Дневният център за деца с увреждания в гр. Свищов разполага с малка електрическа пътека, подходяща за домашна среда, а не за терапевтичен център. Тя се използва ежедневно, както при деца с двигателни дефицити и нарушен мускулен тонус, така и при деца с наднормено тегло, хиперактивност и дефицит на вниманието, нарушена координация и други. Особено е полезна при реализиране на сензо-базираните програми при децата с диагнози от аутистичния спектър и сензорни дефицити.

Наличната пътека е с малка широчина на ходещата/бягащата повърхност, която не отговаря на нуждите на по-големите деца и децата с наднормено тегло. Съществува риск от нараняване при леко стъпване в страни или неправилна походка (в резултат на такива ситуации е счупена част от пластмасовия корпус). Сензорите, които измерват и отчитат пулс, сърдечен ритъм, скорост и изгорени калории, са повредени, в резултат на което е затруднено прецизното проследяване състоянието на децата по време на сесия и преценката на рехабилитатора за необходимостта от промяна в режима.

**В тази връзка е нужно закупуване на нова, професионална пътека за ходене/бягане, с която в Дневния център за деца с увреждания, гр. Свищов ще се гарантира безопасността, комфорта и успешната рехабилитационна терапия на децата, ползващи социалната услуга.**

**Със закупуването на професионалното съоръжение ще се подобри качеството на терапевтичната работа в рехабилитационната зала, като на децата ще се осигури:**

* Сигурност и безопасност (стабилна и здрава рамка, висококачествено окачване, предпазна спирачка);
* По-голям размер на бягащата/ходещата повърхност;
* Възможност да се използва от юноши с наднормено тегло (висока товаропоносимост);
* Плавно да се регулира темпото на натоварване, спрямо текущия сърдечен ритъм. Наличието на сензори и екран с точни показатели за пулс, изгорени калории, време, разстояние и други, ще позволят на специалистите адекватно да реагират и правилно да преценят натоварването на всяко едно от децата, отчитайки индивидуалните му особености и моментно състояние;
* Поради наличните възможности за регулиране на наклона на ходене/бягане, съоръжението ще се използва за различни цели при деца с различни диагнози и състояния;
* Възможностите за допълнителен комфорт (интернет достъп от екрана, свързване на слушалки и смарт устройства, USB порт и др.), също е определяща, тъй като ще привлече децата и ще направи сесията приятна.

В заседанието участват 27 общински съветници.

Гласували “За” – 25, “Против” – няма и “Въздържали се” – 2.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/